CELEX: 62016TN0725
Language: el
Date: 2016-10-13 00:00:00
Title: Υπόθεση T-725/16: Προσφυγή της 13ης Οκτωβρίου 2016 — Palos Caravina κατά CdT

12.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 462/32
            
         Προσφυγή της 13ης Οκτωβρίου 2016 — Palos Caravina κατά CdT
   (Υπόθεση T-725/16)
   (2016/C 462/42)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Maria José Palos Caravina (Λουξεμβούργο, Λουξεμβούργο) (εκπρόσωποι: A. Salerno και P. Singer, δικηγόροι)
   
      Καθού: Μεταφραστικό Κέντρο των Οργάνων της Ευρωπαϊκής Ένωσης
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της ΑΔΑ του CdT με την οποία απορρίφθηκε η αίτησή της να της γνωστοποιηθεί η απόφαση διορισμού της [X] στην ισπανική ομάδα μεταφράσεως η οποία ανηγγέλθη τον Οκτωβρίου 2015, καθώς και, στον βαθμό που παρίσταται αναγκαίο, την απόφαση της ιδίας ΑΔΑ της 5ης Ιουλίου 2016 με την οποία απορρίφθηκε η διοικητική ένσταση κατά της αρνήσεως αυτής·
            
         
               —
            
            
               κα καταδικαστεί το καθού στο σύνολο των εξόδων της διαδικασίας.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει έναν μόνον λόγο ακυρώσεως αντλούμενο από την παραβίαση του άρθρου 25 του ΚΥΚ των υπαλλήλων.
   Συγκριμένα, φρονεί ότι η αναγγελία της «αφίξεως» ενός πρόσωπου στην υπηρεσία ουδόλως πληροί την υποχρέωση δημοσιεύσεως των αποφάσεων περί διορισμού την οποία επιτάσσει το εν λόγω άρθρο και, ελλείψει νομότυπης δημοσιεύσεως, κάθε μέλος του προσωπικού έχει το δικαίωμα να απαιτήσει τη γνωστοποίηση της επίμαχης αποφάσεως. Επομένως, η αρμόδια για τους διορισμούς αρχή (AIPN) του Μεταφραστικού Κέντρου των Οργάνων της Ευρωπαϊκής Ένωσης (CdT), εκδίδοντας την προσβαλλόμενη απόφαση, ήτοι την απόφαση της 23ης Δεκεμβρίου 2015 με την οποία απορρίφθηκε η αίτηση περί γνωστοποιήσεως της εν λόγω αποφάσεως, προσέβαλε εν προκειμένω το δικαίωμα αυτό.
   Η προσφεύγουσα φρονεί επίσης ότι είναι αλυσιτελής η επίκληση του κανονισμού 45/2001, σχετικά με την προστασία των προσωπικών δεδομένων, προς αντίκρουση του δικαιώματος αυτού που απορρέει από το άρθρο 25 του ΚΥΚ, διότι, ακόμη και εάν ήθελε υποτεθεί ότι μια απόφαση διορισμού εμπίπτει στο πεδίο των προστατευόμενων από τον κανονισμό αυτόν δικαιωμάτων, το άρθρο 25 θα έπρεπε να θεωρηθεί ως lex specialis που αναγνωρίζει στους τρίτους δικαίωμα προσβάσεως.